PNL a depus în Parlament cererea de revocare a Avocatului Poporului, Renate Weber.
Cererea de revocare a Avocatului Poporului, Renate Weber, a fost depusă la Parlament de către liderii grupurilor parlamentare PNL din Senat şi Camera Deputaţilor. Weber este acuzată că, atacând la CCR pensiile speciale, se află într-un "grav conflict de interese". Avocatului Poporului i se reproșează că a încălcat Constituţia şi pentru declanşarea mecanismului naţional privind prevenirea torturii.
"Vă solicităm să procedaţi la sesizarea Comisiilor Juridice ale Camerei Deputaţilor şi Senatului pentru audierea dnei Renate Weber, Avocat al Poporului, în vederea întocmirii unui raport prin care să se propună demiterea acesteia din funcţia de demnitatre publică în care a fost numită", au cerut Fenechiu şi Roman.Liberalii susţin că Renate Weber e într-un "grav conflict de interese" în momentul în care a decis blocarea intrării în vigoare a Legii pentru modificarea Codului Fiscal, adoptată de Parlamentul României, la data de 17 iunie 2020, prin care pensiile "speciale" sunt impozitate drastic, "eliminând astfel discrepanţele care au generat revolta poporului român în privinţa inechităţii sistemului public de pensii".În solicitare se menţionează că Renate Weber va beneficia de pensie de serciviu, aceasta urmând să fie impozitată cu 85%, potrivit legii atacată la CCR de aceasta..De asemenea, i se reproşează că a încălcat Constituţia şi pentru declanşarea mecanismului naţional privind prevenirea torturii."Avocatul Poporului a acţionat cu depăşirea competenţelor legale stabilite de Legea nr.35/1997, având drept consecinţă nerespectarea dispoziţiilor art.13 din Legea de organizare şi funcţionare a Instituţiei Avocatul Poporului şi pe cale de consecinţă a art.1 alin.(5) din Constituţia României", se arată în cererea depusă de PNL la Birourile Permanente ale celor două Camere.Renate Weber este acuzată, de asemenea, de mai multe încălcări ale legilor.